**Forskrift om forbud mot bruk av ild for Lørenskog, Nittedal, Lillestrøm, Rælingen og Aurskog-Høland kommune.**

*Hjemmel*

Fastsatt av brannsjefen i Nedre Romerike brann- og redningsvesen 4. mai 2022 med hjemmel i lov 14. juni 2002 nr. 20 om vern mot brann, eksplosjon og ulykker med farlig stoff og om brannvesenets redningsoppgaver (brann- og eksplosjonsvernloven) § 5, jf. forskrift 17. desember 2015 nr. 1710 om brannforebygging § 3 fjerde ledd, jf. kommunestyrets delegeringsvedtak.

§ 1 *Formå*l

Forskriften skal bidra til å redusere sannsynligheten for brann.

§ 2 *Virkeområde*

Forskriften gjelder innenfor kommunegrensene til Lørenskog, Nittedal, Lillestrøm, Rælingen og Aurskog-Høland.

§ 2 *Hva som forstås med innmark og utmark[[1]](#footnote-1)*

1. Som innmark regnes i denne forskrift hustomt, dyrket mark, engslått og kulturbeite samt liknende område hvor allmenhetens ferdsel vil være til utilbørlig fortrengsel for eier eller bruker.
2. Med utmark menes med denne forskrift mark som etter foregående ledd ikke regnes som innmark.

§ 3 *Forbud mot bruk av ild i utmark og innmark*

Det er forbudt å gjøre opp ild som å brenne bål, bruke grill, stormkjøkken, andre kokeapparater, bålpanner og annen brenning med fast brensel (ved, kull, briketter, gress, grener ol.) i skog og annen utmark eller så nær at ild lett kan spres videre i terrenget.

 Forbudet om å bruke ild som nevnt i første ledd gjelder også innmarksområder innenfor kommunegrensene.

§ 4 *Straff*

Den som forsettlig eller uaktsomt overtrer denne forskriften, straffes med bot eller fengsel, jf. brann og eksplosjonsvernloven § 42.

§ 5 *Ikrafttredelse* og varighet

Forskriften trer i kraft 4.mai 2022 Forskriften gjelder inntil videre, men ikke lenger enn til og med 1.juni 2022.

1. Jf. lov 28. juni 1957 nr. 16 om friluftslivet (friluftsloven) § 1a. [↑](#footnote-ref-1)